title: 2007/360/EK: A Tanács határozata ( 2007. május 29. ) az Európai Közösség és a Brazil Szövetségi Köztársaság között, valamint az Európai Közösség és a Thaiföldi Királyság között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően a baromfihús tekintetében megállapított engedmények módosításáról szóló, kölcsönösen elfogadott jegyzőkönyv formájában létrejött megállapodások megkötéséről

text:
               30.5.2007

               HU

               Az Európai Unió Hivatalos Lapja

               L 138/10

      A TANÁCS HATÁROZATA

   (2007. május 29.)
   az Európai Közösség és a Brazil Szövetségi Köztársaság között, valamint az Európai Közösség és a Thaiföldi Királyság között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően a baromfihús tekintetében megállapított engedmények módosításáról szóló, kölcsönösen elfogadott jegyzőkönyv formájában létrejött megállapodások megkötéséről
   (2007/360/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               2006. május 5-én a Tanács felhatalmazta a Bizottságot, hogy az 1994. évi Általános Vám- és Kereskedelmi Egyezmény (GATT 1994) XXVIII. cikke értelmében kezdjen tárgyalásokat az EK-nak az 1994. évi GATT-hoz csatolt CXL engedményes listájában három baromfihús-termékre vonatkozóan előírt, lekötött vámtételek módosítása céljából. A Bizottság értesítette a Világkereskedelmi Szervezetet arról, hogy módosítani kívánja a Kombinált Nómenklatúra (KN) 0210 99 39 vámtarifaszáma alá tartozó sózott baromfihúsra vonatkozó engedményeket, valamint hogy az említett tárgyalásokat szándékában áll kiterjeszteni az 1602 32 19 vámtarifaszám alá sorolt főzött csirkehúsra és az 1602 31 vámtarifaszám alá tartozó elkészített pulykahúsra.

               (2)

               A tárgyalásokat a Bizottság az EK-Szerződés 133. cikkével létrehozott bizottsággal konzultálva és a Tanács által kiadott tárgyalási irányelveket követve folytatta le.

               (3)

               A Bizottság 2006. december 6-án kölcsönösen elfogadott jegyzőkönyv formájában létrejött megállapodásra jutott a Brazil Szövetségi Köztársasággal, amelynek a 0210 99 39 és az 1602 31 KN kód alá tartozó termékekhez elsődleges, az 1602 32 19 KN kód alá tartozó termékekhez pedig jelentős szállítói érdeke fűződik, valamint 2006. november 23-án ugyanilyen megállapodásra jutott a Thaiföldi Királysággal, amelynek a 0210 99 39 KN kód alá tartozó termékekhez jelentős, az 1602 32 19 KN kód alá tartozó termékekhez pedig elsődleges szállítói érdeke fűződik.

               (4)

               A megállapodásokat jóvá kell hagyni.

               (5)

               Az ezen határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (1) összhangban kell elfogadni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Brazil Szövetségi Köztársaság között, valamint az Európai Közösség és a Thaiföldi Királyság között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően a baromfihús tekintetében megállapított engedmények módosítására vonatkozó, kölcsönösen elfogadott jegyzőkönyv formájában létrejött megállapodások a Közösség nevében jóváhagyásra kerülnek.
   A megállapodások szövegét csatolták e határozathoz.
   2. cikk
   Az ezen határozat végrehajtásához szükséges intézkedéseket a 3. cikk (2) bekezdésében említett eljárással összhangban kell elfogadni.
   3. cikk
   (1)   A Bizottságot a Baromfihús- és Tojáspiaci Irányítóbizottság segíti.
   (2)   Az e cikkre történő hivatkozás esetén az 1999/468/EK határozat 4. és 7. cikkét kell alkalmazni.
   Az 1999/468/EK határozat 4. cikkének (3) bekezdésében megállapított időtartam egy hónap.
   4. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket (2).

      Kelt Brüsszelben, 2007. május 29-én.

            a Tanács részéről

            az elnök

         J. PLEWA

      (1)  HL L 184., 1999.7.17., 23. o. A legutóbb a 2006/512/EK határozattal (HL L 200., 2006.7.22., 11. o.) módosított határozat.

      (2)  A megállapodás hatálybalépésének dátumát a Tanács Főtitkársága közzéteszi az Európai Unió Hivatalos Lapjában.

         AZ EURÓPAI KÖZÖSSÉG

      és a Brazil Szövetségi Köztársaság által kölcsönösen elfogadott jegyzőkönyv
      Az EK 1994. évi GATT-hoz mellékelt CXL listájában megadott, baromfira vonatkozó engedmények módosítása tekintetében az 1994. évi GATT XXVIII. cikke alapján folytatott tárgyalások.
      Az EK 1994. évi Általános Vámtarifa és Kereskedelmi Egyezményhez (1994. évi GATT-hoz) mellékelt CXL listájában megadott, baromfira vonatkozó engedmények módosítása tekintetében az Európai Közösség (a továbbiakban: EK) és a Brazil Szövetségi Köztársaság (a továbbiakban: Brazília) között az 1994. évi GATT XXVIII. cikke alapján folytatott tárgyalások során az Európai Közösségek Bizottságának küldöttsége és Brazília küldöttsége között az alábbiakban ismertetett megállapodás jött létre.
      Az Európai Közösségek Bizottságának küldöttsége és Brazília küldöttsége e megállapodást jóváhagyásra benyújtják hatóságaikhoz.
      1.   Lekötött vámtételek: a 0210 90 20 (jelenleg 0210 99 39), a 1602 31 és a 1602 32 19 KN-kód alá tartozó termékek esetében a lekötött vámtétel sorrendben 1 300 EUR/tonna, 1 024 EUR/tonna, illetve 1 024 EUR/tonna.
      2.   Vámkontingensek: az EK a következő éves vámkontingenseket nyitja meg:

                  a)

                  a 0210 90 20 KN-kód alá tartozó termékek („sózott”) esetében 264 245 tonnás kontingens, amelyből 170 807 tonnát Brazília részére kell elkülöníteni A kontingensen belüli vámtétel 15,4 %-os értékvám;

                  b)

                  a 1602 31 KN-kód alá tartozó termékek („pulyka”) esetében 103 896 tonnás kontingens, amelyből 92 300 tonnát Brazília részére kell elkülöníteni. A kontingensen belüli vámtétel 8,5 %-os értékvám;

                  c)

                  a 1602 32 19 KN-kód alá tartozó termékek („főzött”) esetében 250 953 tonnás kontingens, amelyből 79 477 tonnát Brazília részére kell elkülöníteni. A kontingensen belüli vámtétel 8 %-os értékvám.

            3.   A 2. bekezdésben említett vámkontingensek szerinti behozatal az illetékes brazil hatóságok által hátrányos megkülönböztetéstől mentes módon kiállított származási bizonyítvány alapján történik.
      4.   Az e megállapodásban foglalt engedményekre vonatkozni fognak a WTO Dohai Fejlesztési Menetrendjének (DDA) szabályai, amikor azokról megállapodás születik.
      5.   Az elsődleges, illetve jelentős szállítói érdekkel rendelkező országok között kiosztott vámkontingens-mennyiségekre a GATT XIII. cikkének általános elvei vonatkoznak. Az ilyen elvek alkalmazásából következő engedmények nem lehetnek kedvezőtlenebbek az e megállapodás keretében megállapított engedményeknél.
      6.   A két fél kötelezi magát arra, hogy belső eljárásainak megfelelően a lehető leghamarabb végrehajtja e megállapodás rendelkezéseit.
      7.   E megállapodás bármely felének kérésére a felek konzultációt tartanak a megállapodás végrehajtásával kapcsolatban.

         Kelt Brüsszelben, a kettőezer-hetedik év május havának huszonkilencedik napján.

               az Európai Közösség részéről

               a Brazil Szövetségi Köztársaság részéről

         AZ EURÓPAI KÖZÖSSÉG

      és a Thaiföldi Királyság által kölcsönösen elfogadott jegyzőkönyv
      Az EK 1994. évi GATT-hoz mellékelt CXL listájában megadott, baromfira vonatkozó engedmények módosítása tekintetében az 1994. évi GATT XXVIII. cikke szerint folytatott tárgyalások.
      Az EK 1994. évi Általános Vámtarifa és Kereskedelmi Egyezményhez (1994. évi GATT-hoz) mellékelt CXL listájában megadott, baromfira vonatkozó engedmények módosítása tekintetében az Európai Közösség (a továbbiakban: EK) és a Thaiföldi Királyság (a továbbiakban: Thaiföld) között az 1994. évi GATT XXVIII. cikke alapján folytatott tárgyalások során az Európai Közösségek Bizottságának küldöttsége és Thaiföld küldöttsége között az alábbiakban ismertetett megállapodás jött létre.
      1.   Lekötött vámtételek: a 0210 90 20 (jelenleg 0210 99 39), a 1602 32 19 KN-kód alá tartozó termékek esetében a lekötött vámtétel sorrendben 1 300 EUR/tonna, illetve 1 024 EUR/tonna.
      2.   Vámkontingensek: az EK a következő éves vámkontingenseket nyitja meg:

                  a)

                  a 0210 90 20 KN-kód alá tartozó termékek („sózott”) esetében 264 245 tonnás kontingens, amelyből 92 610 tonnát Thaiföld részére kell elkülöníteni. A kontingensen belüli vámtétel 15,4 %-os értékvám;

                  b)

                  az 1602 32 19 KN-kód alá tartozó termékek („főzött”) esetében 250 953 tonnás kontingens, amelyből 160 033 tonnát Thaiföld részére kell elkülöníteni. A kontingensen belüli vámtétel 8 %-os értékvám.

            3.   A 2. bekezdésben említett vámkontingensek szerinti behozatal az illetékes thaiföldi hatóságok által hátrányos megkülönböztetéstől mentes módon kiállított származási bizonyítvány alapján történik.
      4.   Az e megállapodásban foglalt engedményekre vonatkozni fognak a WTO Dohai Fejlesztési Menetrendjének (DDA) szabályai, amikor azokról megállapodás születik.
      5.   Az elsődleges, illetve jelentős szállítói érdekkel rendelkező országok között kiosztott vámkontingens-mennyiségekre a GATT XIII. cikkének általános elvei vonatkoznak. Az ilyen elvek alkalmazásából következő engedmények nem lehetnek kedvezőtlenebbek az e megállapodás keretében megállapított engedményeknél.
      6.   A két fél kötelezi magát arra, hogy belső eljárásainak megfelelően a lehető leghamarabb végrehajtja e megállapodás rendelkezéseit.
      7.   E megállapodás bármely felének kérésére a felek konzultációt tartanak a megállapodás végrehajtásával kapcsolatban.

         Kelt Brüsszelben, a kettőezer-hetedik év május havának huszonkilencedik napján.

               az Európai Közösség részéről

               a Thaiföldi Királyság részéről


title: Az Európai Parlament és a Tanács határozata (2003. május 19.) a pénzügyi terv módosításáról

text:
Fontos jogi nyilatkozat

|

32003D0430

Hivatalos Lap L 147 , 14/06/2003 o. 0031 - 0037

		Az Európai Parlament és a Tanács határozata(2003. május 19.)a pénzügyi terv módosításáról(2003/430/EK)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [1] és különösen annak 19–21. pontjára,tekintettel a Bizottság javaslatára [2],a Szerződés 272. cikke (9) bekezdésének ötödik albekezdésében megállapított eljárásnak megfelelően [3],mivel:(1) Az Európai Parlament és a Tanács, az 1999. május 6-i intézményközi megállapodás 25. pontja szerint, együttesen elfogadta a pénzügyi terv bővítés miatti kiigazítását [4].(2) Ezt követően megállapodtak a csatlakozási szerződés 32. cikkére és XV. mellékletére vonatkozó nyilatkozatról. A nyilatkozat előírja a 3. tétel (belső politikák) felső határértékének emelését,A KÖVETKEZŐKÉPPEN HATÁROZOTT:1. cikkAz 1999. május 6-i intézményközi megállapodás 25. pontja szerint kiigazított pénzügyi terv 3. tételében (belső politikák) szereplő kötelezettségvállalások előirányzataira vonatkozó éves felső határt a következő, (1999. évi árakon) millió euróban kifejezett összegekkel kell növelni.2004 | 2005 | 2006 |50 | 190 | 240 |2. cikk(1) A kibővített, 25 tagú Európai Unióra vonatkozó, így létrejövő pénzügyi tervet 1999-es árakon (a ciprusi politikai megegyezéséből eredő költségvetési kihatások nélkül) az e határozathoz csatolt 1a. táblázat mutatja be.Amennyiben Cipruson a politikai megegyezés létrejön, úgy a 25 tagú Európai Uniónak az 1b. táblázatban 1999-es árakon bemutatott pénzügyi tervét kell alkalmazni.(2) A 2004-re vonatkozó technikai kiigazításból adódó megfelelő pénzügyi tervet, a bruttó nemzeti jövedelem (GNI) és az árak változásaival összhangban, az e határozathoz csatolt 2a. és 2b. táblázat mutatja be.Kelt Brüsszelben, 2003. május 19-én.az Európai Parlament részérőlaz elnökP. Coxa Tanács részérőlaz elnökG. Papandreou[1] HL C 172., 1999.6.18., 1. o.[2] A Hivatalos Lapban még nem tették közzé.[3] Az Európai Parlament 2003. április 9-i határozata és a Tanács 2003. április 14-i határozata.[4] HL L 147., 2003.6.14., 25. o.--------------------------------------------------I MELLÉKLET1a. táblázat: A bővítés (EU 25) miatt kiigazított pénzügyi terv 1999-es árakon(millió euro) |Kötelezettségvállalási előirányzatok | 2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 40920 | 42800 | 43900 | 43770 | 44657 | 45677 | 45807 |1. a)Közös agrárpolitika | 36620 | 38480 | 39570 | 39430 | 38737 | 39602 | 39612 |1. b)Vidékfejlesztés | 4300 | 4320 | 4330 | 4340 | 5920 | 6075 | 6195 |2.STRUKTURÁLIS INTÉZKEDÉSEK | 32045 | 31455 | 30865 | 30285 | 35665 | 36502 | 37940 |Strukturális alapok | 29430 | 28840 | 28250 | 27670 | 30533 | 31835 | 32608 |Kohéziós Alap | 2615 | 2615 | 2615 | 2615 | 5132 | 4667 | 5332 |3.BELSŐ POLITIKÁK | 5930 | 6040 | 6150 | 6260 | 7877 | 8098 | 8212 |4.KÜLSŐ FELLÉPÉSEK | 4550 | 4560 | 4570 | 4580 | 4590 | 4600 | 4610 |5.IGAZGATÁS | 4560 | 4600 | 4700 | 4800 | 5403 | 5558 | 5712 |6.TARTALÉKOK | 900 | 900 | 650 | 400 | 400 | 400 | 400 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 200 | 200 | 200 | 200 | 200 | 200 | 200 |Hitelgarancia-tartalék | 200 | 200 | 200 | 200 | 200 | 200 | 200 |7.ELŐCSATLAKOZÁSI TÁMOGATÁS | 3120 | 3120 | 3120 | 3120 | 3120 | 3120 | 3120 |Mezőgazdaság | 520 | 520 | 520 | 520 | | | |Előcsatlakozási strukturális intézkedések | 1040 | 1040 | 1040 | 1040 | | | |PHARE (tagjelölt országok) | 1560 | 1560 | 1560 | 1560 | | | |8.KOMPENZÁCIÓ | | | | | 1273 | 1173 | 940 |ÖSSZES KÖTELEZETTSÉGVÁLLALÁSI ELŐIRÁNYZAT | 92025 | 93475 | 93955 | 93215 | 102985 | 105128 | 106741 |ÖSSZES KIFIZETÉSI ELŐIRÁNYZAT | 89600 | 91110 | 94220 | 94880 | 100800 | 101600 | 103840 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,10 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,14 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |1b. táblázat: A bővítés (EU 25) miatt kiigazított pénzügyi terv 1999-es árakon(A ciprusi politikai megegyezés költségvetési kihatásaival együtt)(millió euro) |Kötelezettségvállalási előirányzatok | 2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 40920 | 42800 | 43900 | 43770 | 44650 | 45675 | 45805 |1. a)Közös agrárpolitika | 36620 | 38480 | 39570 | 39430 | 38740 | 39611 | 39622 |1. b)Vidékfejlesztés | 4300 | 4320 | 4330 | 4340 | 5910 | 6064 | 6183 |2.STRUKTURÁLIS INTÉZKEDÉSEK | 32045 | 31455 | 30865 | 30285 | 35718 | 36579 | 38052 |Strukturális alapok | 29430 | 28840 | 28250 | 27670 | 30571 | 31899 | 32703 |Kohéziós Alap | 2615 | 2615 | 2615 | 2615 | 5147 | 4680 | 5349 |3.BELSŐ POLITIKÁK | 5930 | 6040 | 6150 | 6260 | 7891 | 8112 | 8226 |4.KÜLSŐ FELLÉPÉSEK | 4550 | 4560 | 4570 | 4580 | 4590 | 4600 | 4610 |5.IGAZGATÁS | 4560 | 4600 | 4700 | 4800 | 5403 | 5558 | 5712 |6.TARTALÉKOK | 900 | 900 | 650 | 400 | 400 | 400 | 400 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 200 | 200 | 200 | 200 | 200 | 200 | 200 |Hitelgarancia-tartalék | 200 | 200 | 200 | 200 | 200 | 200 | 200 |7.ELŐCSATLAKOZÁSI TÁMOGATÁS | 3120 | 3120 | 3120 | 3120 | 3120 | 3120 | 3120 |Mezőgazdaság | 520 | 520 | 520 | 520 | | | |Előcsatlakozási strukturális intézkedések | 1040 | 1040 | 1040 | 1040 | | | |PHARE (tagjelölt országok) | 1560 | 1560 | 1560 | 1560 | | | |8.KOMPENZÁCIÓ | | | | | 1273 | 1173 | 940 |ÖSSZES KÖTELEZETTSÉGVÁLLALÁSI ELŐIRÁNYZAT | 92025 | 93475 | 93955 | 93215 | 103045 | 105218 | 106865 |ÖSSZES KIFIZETÉSI ELŐIRÁNYZAT | 89600 | 91110 | 94220 | 94880 | 100800 | 101600 | 103840 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,10 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,14 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |2a. táblázat: A bővítés (EU 25) miatt kiigazított pénzügyi terv 2004-es árakon(millió euro) |Kötelezettségvállalási előirányzatok | Folyó áron | 2004-es árakon |2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 41738 | 44530 | 46587 | 47378 | 49305 | 50431 | 50575 |1. a)Közös agrárpolitika | 37352 | 40035 | 41992 | 42680 | 42769 | 43724 | 43735 |1. b)Vidékfejlesztés | 4386 | 4495 | 4595 | 4698 | 6536 | 6707 | 6840 |2.STRUKTURÁLIS INTÉZKEDÉSEK | 32678 | 32720 | 33638 | 33968 | 41035 | 41685 | 42932 |Strukturális alapok | 30019 | 30005 | 30849 | 31129 | 35353 | 36517 | 37028 |Kohéziós Alap | 2659 | 2715 | 2789 | 2839 | 5682 | 5168 | 5904 |3.BELSŐ POLITIKÁK | 6031 | 6272 | 6558 | 6796 | 8722 | 8967 | 9093 |4.KÜLSŐ FELLÉPÉSEK | 4627 | 4735 | 4873 | 4972 | 5082 | 5093 | 5104 |5.IGAZGATÁS | 4638 | 4776 | 5012 | 5211 | 5983 | 6154 | 6325 |6.TARTALÉKOK | 906 | 916 | 676 | 434 | 442 | 442 | 442 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 203 | 208 | 213 | 217 | 221 | 221 | 221 |Hitelgarancia-tartalék | 203 | 208 | 213 | 217 | 221 | 221 | 221 |7.ELŐCSATLAKOZÁSI TÁMOGATÁS | 3174 | 3240 | 3328 | 3386 | 3455 | 3455 | 3455 |Mezőgazdaság | 529 | 540 | 555 | 564 | | | |Előcsatlakozási strukturális intézkedések | 1058 | 1080 | 1109 | 1129 | | | |PHARE (tagjelölt országok) | 1587 | 1620 | 1664 | 1693 | | | |8.KOMPENZÁCIÓ | | | | | 1410 | 1299 | 1041 |ÖSSZES KÖTELEZETTSÉGVÁLLALÁSI ELŐIRÁNYZAT | 93792 | 97189 | 100672 | 102145 | 115434 | 117526 | 118967 |ÖSSZES KIFIZETÉSI ELŐIRÁNYZAT | 91322 | 94730 | 100078 | 102767 | 111380 | 112260 | 114740 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,09 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,15 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |2b. táblázat: A bővítés (EU 25) miatt kiigazított pénzügyi terv 2004-es árakon(A ciprusi politikai rendezés költségvetési kihatásaival együtt)(millió euro) |Kötelezettségvállalási előirányzatok | Folyó áron | 2004-es árakon |2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 41738 | 44530 | 46587 | 47378 | 49297 | 50429 | 50573 |1. a)Közös agrárpolitika | 37352 | 40035 | 41992 | 42680 | 42772 | 43734 | 43746 |1. b)Vidékfejlesztés | 4386 | 4495 | 4595 | 4698 | 6525 | 6695 | 6827 |2.STRUKTURÁLIS INTÉZKEDÉSEK | 32678 | 32720 | 33638 | 33968 | 41094 | 41770 | 43056 |Strukturális alapok | 30019 | 30005 | 30849 | 31129 | 35395 | 36588 | 37133 |Kohéziós Alap | 2659 | 2715 | 2789 | 2839 | 5699 | 5182 | 5923 |3.BELSŐ POLITIKÁK | 6031 | 6272 | 6558 | 6796 | 8737 | 8982 | 9108 |4.KÜLSŐ FELLÉPÉSEK | 4627 | 4735 | 4873 | 4972 | 5082 | 5093 | 5104 |5.IGAZGATÁS | 4638 | 4776 | 5012 | 5211 | 5983 | 6154 | 6325 |6.TARTALÉKOK | 906 | 916 | 676 | 434 | 442 | 442 | 442 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 203 | 208 | 213 | 217 | 221 | 221 | 221 |Hitelgarancia-tartalék | 203 | 208 | 213 | 217 | 221 | 221 | 221 |7.ELŐCSATLAKOZÁSI TÁMOGATÁS | 3174 | 3240 | 3328 | 3386 | 3455 | 3455 | 3455 |Mezőgazdaság | 529 | 540 | 555 | 564 | | | |Előcsatlakozási strukturális intézkedések | 1058 | 1080 | 1109 | 1129 | | | |PHARE (tagjelölt országok) | 1587 | 1620 | 1664 | 1693 | | | |8.KOMPENZÁCIÓ | | | | | 1410 | 1299 | 1041 |ÖSSZES KÖTELEZETTSÉGVÁLLALÁSI ELŐIRÁNYZAT | 93792 | 97189 | 100672 | 102145 | 115500 | 117624 | 119104 |ÖSSZES KIFIZETÉSI ELŐIRÁNYZAT | 91322 | 94730 | 100078 | 102767 | 111380 | 112260 | 114740 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,09 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,15 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |[1] Az e tétel felső határértékébe beleszámított nyugdíjakkal kapcsolatos kiadások az alkalmazottak nyugdíjrendszerhez történő hozzájárulásainak nettó összege, a 2000. és 2006. év közötti időszakra vonatkoztatva az 1999-es árakon számított 1100 millió euro összeghatáron belül.[2] Az e tétel felső határértékébe beleszámított nyugdíjakkal kapcsolatos kiadások az alkalmazottak nyugdíjrendszerhez történő hozzájárulásainak nettó összege, a 2000. és 2006. év közötti időszakra vonatkoztatva az 1999-es árakon számított 1100 millió euro összeghatáron belül.[3] Az e tétel felső határértékébe beleszámított nyugdíjakkal kapcsolatos kiadások az alkalmazottak nyugdíjrendszerhez történő hozzájárulásainak nettó összege, a 2000. és 2006. év közötti időszakra vonatkoztatva az 1999-es árakon számított 1100 millió euro összeghatáron belül.[4] Az e tétel felső határékébe beleszámított nyugdíjakkal kapcsolatos kiadások az alkalmazottak nyugdíjrendszerhez történő hozzájárulásainak nettó összege, a 2000. és 2006. év közötti időszakra vonatkoztatva az 1999-es árakon számított 1100 millió euro összeghatáron belül.--------------------------------------------------II. MELLÉKLETNyilatkozat a csatlakozási szerződés 32. cikkéről és a XV. mellékletről1. A Tanácsban ülésező tagállamok kormányainak képviselői kijelentik, hogy a többletösszegeket a csatlakozási szerződés XV. mellékletében nevesítik, az Európai Parlament jogai, valamint a költségvetési hatóság hatáskörei és kiváltságai sérelme nélkül, amelyeket az EK-Szerződés 272. cikkében és a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás vonatkozó rendelkezéseiben, különösen annak 15., 19–21. és 24. pontjában, valamint a jövőbeni pénzügyi tervről folytatott tárgyalásokon határoztak meg.2. Az Európai Parlament és a Tanács megállapodnak abban, hogy a bővítésre tekintettel a Bizottság javaslata [1] szerint, az 1999. május 6-i intézményközi megállapodás 25. pontjával összhangban, a 2004-re, 2005-re és 2006-ra vonatkozó pénzügyi tervet kiigazítják.3. Az Európai Parlament és a Tanács megállapodnak továbbá, hogy az intézményközi megállapodás 25. pontja szerinti kiigazítást követően a 3. tétel felső határértékét – a pénzügyi terv módosításával – 2004–2006. között 480 millió euróval, azaz 2004-ben 50 millió euróval, 2005-ben 190 millió euróval, 2006-ban 240 millió euróval növelik, az intézményközi megállapodás 19–21. pontjával összhangban. A Bizottság benyújtja a szükséges javaslatokat, amelyek elfogadásának 2003. április 9-e előtt meg kell történnie.4. A Bizottság javaslata alapján ugyancsak megállapodnak, hogy a Törökországnak nyújtott támogatás finanszírozását a 4. tételből a 7. tételbe helyezik át, és annak címét a következőre módosítják: "Előcsatlakozási stratégia". A 7. tétel ezért a Bulgáriára és Romániára, valamint Törökországra mint tagjelölt országokra [2] vonatkozó kiadást öleli fel.5. Elfogadásukat követően a pénzügyi terv kiigazított felső határértékei valamennyi tagállamra alkalmazandók anélkül, hogy az altételekre megállapított felső határok révén az új tagállamokat hátrányosan megkülönböztetnék.6. Megállapodnak továbbá abban, hogy (a 2004. évi költségvetési eljárás befejezéséig) az együttdöntési eljárással összhangban, és a fenti kiigazításból és a pénzügyi terv módosításából adódó felső határértékek határain belül, kiigazítják az együttdöntéssel létrehozott programok referenciaösszegeit.7. A Bizottság által előterjesztendő előzetes költségvetés-tervezet kiterjed valamennyi jelenlegi és csatlakozó államra, így a költségvetési eljárás a kibővített Unió valamennyi vonatkozó előirányzata tekintetében egyezséghez vezethet.8. A csatlakozási szerződés tervezetének 28. cikkével összhangban, a 2004. évi költségvetést "az új tagállamok csatlakozására figyelemmel, egy módosító költségvetéssel ki kell igazítani, amely 2004. május 1-jén lép hatályba".9. Az Európai Parlament és a Tanács, valamint a Bizottság emlékeztet az 1999. május 6-i intézményközi megállapodás fontosságára a költségvetési eljárások lefolytatása során, amely csak akkor valósul meg, ha ennek valamennyi intézmény teljes mértékben eleget tesz.[1] COM(2003) 70.[2] Az Európai Parlament és a Tanács a Bizottság javaslata alapján határozatot hozhat más tagjelölt országoknak a 7. tétel alá történő besorolására.--------------------------------------------------


title: 2009/127/EK: A Tanács határozata ( 2008. december 18. ) az egyrészről az Európai Közösség és annak tagállamai, másrészről a Svájci Államszövetség közötti, a csalás és a pénzügyi érdekeiket sértő egyéb jogellenes tevékenység elleni küzdelemről szóló együttműködési megállapodás megkötéséről

text:
               17.2.2009

               HU

               Az Európai Unió Hivatalos Lapja

               L 46/6

         A TANÁCS HATÁROZATA
   (2008. december 18.)
   az egyrészről az Európai Közösség és annak tagállamai, másrészről a Svájci Államszövetség közötti, a csalás és a pénzügyi érdekeiket sértő egyéb jogellenes tevékenység elleni küzdelemről szóló együttműködési megállapodás megkötéséről
   (2009/127/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 280. cikkére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdése első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2000. december 14-én felhatalmazta a Bizottságot, hogy folytasson tárgyalásokat a Svájci Államszövetséggel a csalás és a Közösség és annak tagállamai pénzügyi érdekeit – beleértve a hozzáadottérték-adót és a jövedéki adót – sértő egyéb jogellenes tevékenység elleni küzdelemről szóló megállapodásról.

               (2)

               Az egyrészről az Európai Közösség és tagállamai, másrészről a Svájci konföderáció között a csalás és a pénzügyi érdekeiket sértő jogellenes tevékenységek elleni küzdelemről szóló megállapodásnak az Európai Közösség nevében történő aláírásáról szóló, 2004. október 26-i tanácsi határozattal összhangban, és a későbbi időpontban történő megkötésére figyelemmel, a megállapodást az Európai Közösség nevében 2004. október 26-án aláírták.

               (3)

               A megállapodás vegyes bizottságot hoz létre, amely döntéshozatali hatáskörrel rendelkezik bizonyos területeken, ezért meg kell határozni, hogy ki képviseli a Közösséget ebben a bizottságban.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösség és annak tagállamai, másrészről a Svájci Államszövetség közötti, a csalás és a pénzügyi érdekeiket sértő egyéb illegális tevékenység elleni küzdelemről szóló együttműködési megállapodást (a továbbiakban: a megállapodás) és az azt kísérő záróokmányt a Közösség nevében a Tanács jóváhagyja.
   A megállapodás és a záróokmány szövegét csatolták e határozathoz (2).
   2. cikk
   A hatáskörébe tartozó ügyekben a Közösséget a megállapodás 39. cikke szerint létrehozott vegyes bizottságban a Bizottság képviseli.
   A megállapodás végrehajtása során a vegyes bizottság határozatai vagy ajánlásai vonatkozásában a Közösség által képviselt álláspontot a Tanács határozza meg minősített többséggel, a Bizottság javaslata alapján. A Tanács egyhangúlag dönt, ha az álláspont olyan területre vonatkozik, ahol a belső szabályok elfogadásához egyhangúságra van szükség.
   3. cikk
   A megállapodás 44. cikke (2) bekezdésében előírt értesítést az Európai Közösség nevében a Tanács elnöke teszi meg (3).
   A Tanács elnöke a megállapodás 44. cikkének (3) bekezdésével összhangban értesítést küld az Európai Közösség azon nyilatkozatáról, amelynek értelmében a megállapodás hatálybalépéséig a Közösség saját hatáskörén belül magára nézve kötelezőnek tekinti a megállapodást az ugyanezen nyilatkozatot megtevő másik szerződő féllel való kapcsolataiban (4).
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. december 18-án.

            a Tanács részéről

            az elnök

         M. BARNIER

      (1)  HL C 304. E, 2005.12.1., 106. o.

      (2)  Lásd e Hivatalos Lap 8 oldalát.

      (3)  A megállapodás hatálybalépésének időpontját a Tanács Főtitkársága hirdeti ki az Európai Unió Hivatalos Lapjában.

      (4)  A megállapodásnak a Közösség és Svájc közötti alkalmazása időpontját a megállapodás 44. cikkének (3) bekezdése értelmében a Tanács Főtitkársága hirdeti ki az Európai Unió Hivatalos Lapjában.
   ZÁRÓOKMÁNY
   A BELGA KIRÁLYSÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   az EURÓPAI KÖZÖSSÉG
   meghatalmazottjai,
   egyrészről, és
   a SVÁJCI ÁLLAMKÖZÖSSÉG
   másrészről,
   akik 2004. október 26-án abból a célból gyűltek össze, hogy aláírják az egyrészről az Európai Közösség és annak tagállamai, másrészről a Svájci Államszövetség közötti, a csalás és a pénzügyi érdekeiket sértő egyéb jogellenes tevékenység elleni küzdelemről szóló együttműködési megállapodást, a következő, e záróokmányhoz csatolt együttes nyilatkozatokat fogadták el:

               1.

               Együttes nyilatkozat a pénzmosásról;

               2.

               Együttes nyilatkozat a Svájci Államközösségnek az Eurojust-tel és, lehetőség szerint, az Európai Igazságügyi Hálózattal való együttműködéséről.

         Az Európai Unió tagállamai és a Közösség, valamint a Svájci Államközösség meghatalmazottjai ezen kívül elfogadták a tárgyalásokról szóló kölcsönösen elfogadott jegyzőkönyvet, amelyet e záróokmányhoz csatolnak. A kölcsönösen elfogadott jegyzőkönyv jogilag kötelező erejű.

      Hecho en Luxemburgo, el veintiseis de octubre del dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty sixth day of October in the year two thousand and four.
      Fait à Luxembourg, le vingt six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tũkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer negyedik év október huszonhatodik napján.
      Magħmul fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwutysięcznego czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage égalerment la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovinskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   EGYÜTTES NYILATKOZAT A PÉNZMOSÁSRÓL
   A Szerződő Felek megállapodnak, hogy a pénzmosás elleni küzdelemről szóló megállapodás 2. cikkének (3) bekezdése előzetes cselekményként magában foglalja az adócsalás, valamint a svájci jogszabályok értelmében vett, üzletszerűen folytatott csempészet bűncselekményét. A pénzmosásra vonatkozó megkeresés alapján szerzett információk a pénzmosásra vonatkozó eljárásokban felhasználhatók, kivéve svájci személyek ellen, amennyiben a bűncselekménnyel kapcsolatos összes cselekményt kizárólag Svájcban követték el.
   EGYÜTTES NYILATKOZAT A SVÁJCI ÁLLAMKÖZÖSSÉGNEK AZ EUROJUST-TEL ÉS, LEHETŐSÉG SZERINT, AZ EURÓPAI IGAZSÁGÜGYI HÁLÓZATTAL VALÓ EGYÜTTMŰKÖDÉSÉRŐL
   A Szerződő Felek tudomásul veszik a Svájci Államszövetség azon kívánságát, hogy megvizsgálja a Svájci Államszövetségnek az Eurojust tevékenységével, valamint, amennyiben lehetséges, az Európai Igazságügyi Hálózat tevékenységével való együttműködésének lehetőségét.
   KÖLCSÖNÖSEN ELFOGADOTT JEGYZŐKÖNYV AZ EGYRÉSZRŐL AZ EURÓPAI KÖZÖSSÉG ÉS ANNAK TAGÁLLAMAI, MÁSRÉSZRŐL A SVÁJCI ÁLLAMSZÖVETSÉG KÖZÖTTI, A CSALÁS ÉS A PÉNZÜGYI ÉRDEKEIKET SÉRTŐ EGYÉB JOGELLENES TEVÉKENYSÉG ELLENI KÜZDELEMRŐL SZÓLÓ EGYÜTTMŰKÖDÉSI MEGÁLLAPODÁSRA VONATKOZÓ TÁRGYALÁSOKRÓL
   A Szerződő Felek a következőkben állapodtak meg:
   Ad 2. cikk (1) bekezdésének a) pontja
   A „csalás és minden más jogellenes tevékenység” fogalma magában foglalja az e megállapodás hatálya alá tartozó csempészetet, korrupciót és a bűncselekményekből származó jövedelmekre vonatkozó pénzmosást, a 2. cikk (3) bekezdésére is figyelemmel.
   A „vám- és mezőgazdasági jogszabályokat sértő árukereskedelem” fogalma az árunak a másik Szerződő Fél területén történő esetleges áthaladásától (indulás, érkezés vagy továbbítás) függetlenül értendő.
   A „hozzáadottérték-adóra, a különleges fogyasztási adóra és a jövedéki adóra vonatkozó jogszabályokat sértő kereskedelem” fogalma az árunak vagy szolgáltatásoknak a másik Szerződő Fél területén történő esetleges áthaladásától (indulás, érkezés vagy továbbítás) függetlenül értendő.
   Ad 15. cikk (2) bekezdése
   A „vizsgálati eszköz” fogalma magában foglalja a személyek meghallgatását, a helyiségek és a szállítóeszközök meglátogatását és átkutatását, az iratok másolását, az adatok bekérését, valamint tárgyak, iratok és értékek lefoglalását.
   Ad 16. cikk (2) bekezdésének második albekezdése
   Az albekezdés többek között magában foglalja, hogy a jelenlévő személyek számára engedélyezni lehet, hogy kérdéseket tegyenek fel, és vizsgálati cselekményekre tegyenek javaslatot.
   Ad 25. cikk (2) bekezdése
   A Szerződő Felek közötti többoldalú megállapodások többek között magában foglalják, annak hatálybalépésétől kezdve, az Európai Unió, az Európai Közösség és a Svájci Államközösség között létrejött, a Svájci Államközösségnek a schengeni vívmányok végrehajtásához, alkalmazásához és továbbfejlesztéséhez való társulásáról szóló megállapodást.
   Ad 35. cikk (1) bekezdése
   A „jogsegély iránti megkeresés” magában foglalja az információk és a bizonyítékok átadását megkereső Szerződő Fél hatóságának.
   Ad 43. cikk
   Az Európai Bizottság legkésőbb a megállapodás aláírásával egyidejűleg átadja azoknak a területeknek indikatív jegyzékét, amelyekre e megállapodás alkalmazható.
    ---documentbreak---

               17.2.2009

               HU

               Az Európai Unió Hivatalos Lapja

               L 46/8

         EGYÜTTMŰKÖDÉSI MEGÁLLAPODÁS
   egyrészről az Európai Közösség és annak tagállamai, másrészről a Svájci Államszövetség közötti, a csalás és a pénzügyi érdekeiket sértő egyéb jogellenes tevékenység elleni küzdelemről
   AZ EURÓPAI KÖZÖSSÉG,
   A BELGA KIRÁLYSÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   egyrészről, és
   A SVÁJCI ÁLLAMKÖZÖSSÉG,
   másrészről,
   a továbbiakban: a Szerződő Felek,
   FIGYELEMBE VÉVE a Közösség, annak tagállamai és a Svájci Államszövetség között meglévő szoros kapcsolatokat,
   AZZAL AZ ÓHAJJAL, hogy hatékonyan küzdhessenek a csalás és a Szerződő Felek pénzügyi érdekeit sértő más jogellenes tevékenységek ellen,
   SZEM ELŐTT TARTVA annak szükségességét, hogy ezeken a területeken az igazgatási segítségnyújtást megerősítsék,
   MEGGYŐZŐDVE, hogy a házkutatást és a lefoglalást is magában foglaló kölcsönös jogsegélyt kell nyújtani, beleértve a csempészet, valamint a közvetett adózás minden formája, különösen a hozzáadottérték-adó, a vámok és a jövedéki adó elkerülésének esetében,
   FELISMERVE a pénzmosás elleni küzdelem fontosságát,
   ELHATÁROZTÁK, HOGY MEGKÖTIK EZT A MEGÁLLAPODÁST:
   I.   CÍM
   ÁLTALÁNOS RENDELKEZÉSEK
   1. cikk
   Tárgy
   E megállapodás tárgya az egyrészről az Európai Közösség és tagállamai, másrészről a Svájci Államközösség közötti igazgatási segítségnyújtás és kölcsönös bűnügyi jogsegély kiterjesztése a 2. cikkben meghatározott jogellenes tevékenységek elleni küzdelem érdekében.
   2. cikk
   Hatály
   (1)   E megállapodást a következő területeken kell alkalmazni:

               a)

               a csalás és minden más, a Szerződő Felek pénzügyi érdekeit sértő jogellenes tevékenység megelőzése, felderítése, kivizsgálása, üldözése, valamint igazgatási és bűnügyi eszközökkel történő visszaszorítása a következő esetekben:

                           —

                           a vám- és a mezőgazdasági jogszabályokat sértő árukereskedelem,

                           —

                           a hozzáadottérték-adóra, a különleges fogyasztási adóra és a jövedéki adóra vonatkozó adójogszabályokat sértő kereskedelem,

                           —

                           a Szerződő Felek költségvetéséből, illetve az általuk vagy a javukra kezelt költségvetésekből – például támogatásokból és visszatérítésekből – származó pénzeszközök megszerzése vagy visszatartása, beleértve e pénzeszközöknek az eredeti rendeltetésüktől eltérő célokra való felhasználását,

                           —

                           a Szerződő Felek közbeszerzési szerződéseinek odaítélése;

               b)

               az a) pontban említett jogellenes tevékenységekből származó tartozások és jogalap nélkül felvett összegek lefoglalása és behajtása.

         (2)   A II. cím (igazgatási segítségnyújtás) és a III. cím (kölcsönös jogsegély) szerinti együttműködést nem lehet kizárólag abból az okból megtagadni, hogy a kérés olyan jogsértésre vonatkozik, amelyet a megkeresett Szerződő Fél adózással kapcsolatos bűncselekménynek minősít, vagy hogy a megkeresett Szerződő Fél jogszabályai nem tartalmazzák a megkereső Szerződő Fél jogszabályaiban meghatározottnak megfelelő járulékot vagy kiadást, illetve az utóbbiakban megállapított szabályozás vagy egy cselekmény jogi minősítése eltérő.
   (3)   Az e megállapodás hatálya alá tartozó tevékenységekből származó jövedelmekhez kapcsolódó pénzmosás a megállapodás alkalmazási körébe tartozik, feltéve, hogy az alapbűncselekmény mindkét Szerződő Fél jogszabályai szerint szabadságvesztéssel vagy olyan szabadságelvonással járó intézkedéssel büntetendő, amelynek maximális időtartama legalább hat hónap.
   (4)   A közvetlen adók nem tartoznak e megállapodás alkalmazási körébe.
   3. cikk
   Csekély jelentőségű esetek
   (1)   A megkeresett Szerződő Fél hatósága elutasíthatja az együttműködés iránti megkeresést, amennyiben a befizetett vagy eltitkolt fizetési kötelezettség vélelmezett összege nem haladja meg a 25 000 EUR-t, illetve ha az engedély nélkül exportált vagy importált áru vélelmezett értéke nem haladja meg a 1 000 000 EUR-t, kivéve, ha az ügyet annak körülményeire vagy a gyanúsított személyére tekintettel a megkereső Szerződő Fél rendkívül súlyosnak tekinti.
   (2)   A megkeresett Szerződő Fél hatósága haladéktalanul tájékoztatja a megkereső Szerződő Fél hatóságát az együttműködés iránti megkeresés elutasításának indokairól.
   4. cikk
   Közrend
   Az együttműködés iránti megkeresést el lehet utasítani, amennyiben a megkeresett Szerződő Fél úgy ítéli meg, hogy a megkeresés teljesítése sértheti szuverenitását, biztonságát, közrendjét, vagy más alapvető érdekeit.
   5. cikk
   Információk és bizonyítékok átadása
   (1)   Az e megállapodás értelmében bármely formában átadott információkra és bizonyítékokra a szolgálati titoktartási kötelezettség vonatkozik, és ezek az átvevő Szerződő Fél nemzeti jogszabályaiban meghatározott, hasonló információkra vonatkozó védelemben, valamint a közösségi intézményekre alkalmazandó vonatkozó rendelkezésekben meghatározott védelemben részesülnek.
   Az említett információk és bizonyítékok nem közölhetők más személyekkel, mint akik a Közösség, a tagállamok vagy a Svájci Államközösség intézményeiben betöltött hivatalukból eredő kötelezettségeiknél fogva azok ismeretére jogosultak, és e személyek az átadott adatokat kizárólag az e megállapodás alkalmazási körébe tartozó célokra használhatják fel.
   (2)   Az e megállapodás végrehajtása érdekében a megkereső Szerződő Félnek átadott információkat és bizonyítékokat bármelyik más Szerződő Félnek át lehet adni, amennyiben e Szerződő Fél által folytatott vizsgálat az együttműködést nem zárja ki, vagy ha konkrét bizonyítékok arra mutatnak, hogy hasznos lenne, ha az említett Szerződő Fél ilyen vizsgálatot folytatna. Az adatok átadása kizárólag e megállapodásban meghatározott célokra szolgálhat.
   (3)   Az információknak és bizonyítékoknak az e megállapodás értelmében egy harmadik Szerződő Félnek vagy több Szerződő Félnek történő átadása ellen az eredetileg megkeresett Szerződő Fél országában nem lehet fellebbezést benyújtani.
   (4)   Minden Szerződő Fél, aki a (2) bekezdésnek megfelelően információkhoz vagy bizonyítékokhoz jut, tiszteletben tartja az azok felhasználására vonatkozó, a megkeresett Szerződő Fél által a megkereső Szerződő Fél részére azok első átadásakor megállapított korlátozásokat.
   (5)   Az e megállapodás végrehajtása érdekében kapott információknak és bizonyítékoknak egy Szerződő Fél részéről egy harmadik államnak történő átadása annak a Szerződő Félnek az engedélyéhez van kötve, amelytől az információk és a bizonyítékok származnak.
   6. cikk
   Titoktartási szabályok
   A megkereső Szerződő Fél a megkeresett Szerződő Féltől a megkereséssel és annak tartalmával kapcsolatban bizalmas kezelést kérhet, kivéve, ha ez a megkeresés végrehajtásával nem egyeztethető össze. Amennyiben a megkeresés a kért titoktartás megsértése nélkül nem hajtható végre, a megkeresett Szerződő Fél erről előre tájékoztatja a megkereső Szerződő Fél hatóságát.
   II.   CÍM
   IGAZGATÁSI SEGÍTSÉGNYÚJTÁS
   1.   FEJEZET
   Általános rendelkezések
   7. cikk
   Egyéb megállapodásokhoz való viszony
   E cím nem érinti sem a kölcsönös bűnügyi jogsegélyre vonatkozó rendelkezéseket, sem az igazgatási segítség nyújtására vonatkozó szélesebb körű kötelezettségeket vagy a Szerződő Felek közötti létrejött két- vagy többoldalú megállapodások kedvezőbb rendelkezéseit, különösen az 1997. június 9-i, a vámügyekre vonatkozó kölcsönös közigazgatási segítségnyújtásról szóló megállapodást kiegészítő jegyzőkönyvet.
   8. cikk
   Hatály
   (1)   Az e megállapodásban meghatározott jogellenes tevékenységek elleni küzdelem érdekében, a Szerződő Felek kölcsönös segítséget nyújtanak egymásnak, többek között a vonatkozó jogszabályokat sértő tevékenységek és egyéb cselekmények és mulasztások megelőzése és felismerése, és az azokra vonatkozó vizsgálatok lefolytatása révén.
   (2)   Az e címben meghatározott igazgatási segítségnyújtás a Szerződő Felek valamennyi olyan illetékes hatóságára vonatkozik, amely a közigazgatási eljárási vagy büntetőeljárási hatáskörében jár el, beleértve azokat az eseteket, amikor e hatóságok hatáskörüket az igazságügyi hatóságok kérésére gyakorolják.
   Amennyiben a nyomozást az igazságügyi hatóság folytatja vagy vezeti, ez a hatóság állapítja meg, hogy az ezzel kapcsolatos, kölcsönös segítségnyújtás vagy együttműködés iránti megkeresést a kölcsönös bűnügyi jogsegélyre vonatkozó rendelkezések vagy e cím alapján nyújtják be.
   9. cikk
   Hatáskör
   (1)   A Szerződő Felek hatóságai e cím rendelkezéseit a nemzeti jog alapján rájuk ruházott hatáskör keretei között alkalmazzák. E cím egyetlen rendelkezése sem értelmezhető úgy, mint ami módosítja a nemzeti jog rendelkezései alapján a Szerződő Feleknek az e cím értelmében vett hatóságaira ruházott hatáskört.
   A hatóságok úgy járnak el, mintha saját nevükben vagy ugyanazon Szerződő Fél más hatóságának kérése alapján járnának el. A megkeresés teljesítése érdekében nemzeti joguk szerint rendelkezésére álló valamennyi hatáskört igénybe veszik.
   (2)   A hatáskörrel nem rendelkező hatóságoknak címzett megkereséseket azok késedelem nélkül továbbítják a hatáskörrel rendelkező hatóság részére.
   10. cikk
   Arányosság
   A megkeresett Szerződő Fél hatósága az együttműködés iránti megkeresést visszautasíthatja, ha nyilvánvaló, hogy:

               a)

               a megkereső Szerződő Fél megkereséseinek száma és jellege egy adott időszakon belül aránytalanul nagy adminisztratív terheket ró a megkeresett Szerződő Fél hatóságára;

               b)

               a megkereső Szerződő Fél hatósága nem merítette ki azon szokásos információforrásokat, amelyeket a kívánt cél elérésének veszélyeztetése nélkül, az adott körülmények között a kért információ megszerzéséhez felhasználhatott volna.

         11. cikk
   Központi szolgálatok
   (1)   Minden Szerződő Fél kijelöli az e cím értelmében benyújtott igazgatási segítségnyújtás iránti megkeresések kezelésére illetékes központi szolgálatot (a továbbiakban: központi szolgálatokat).
   A segítségnyújtás végrehajtása érdekében ezek a szolgálatok bármely illetékes közigazgatási hatóságot igénybe vehetnek.
   (2)   A központi szolgálatok egymást közvetlenül tájékoztatják.
   (3)   A központi szolgálatok tevékenysége, különösen sürgős esetekben, nem zárja ki a Szerződő Felek egyéb illetékes hatóságai közötti közvetlen együttműködést az e megállapodás hatálya alá tartozó területeken. A központi szolgálatokat minden ilyen, közvetlen együttműködéssel járó tevékenységről tájékoztatni kell.
   (4)   A 44. cikk (2) bekezdésében meghatározott értesítéssel egyidejűleg a Szerződő Felek közlik, hogy e cikk alkalmazásában melyek az illetékes központi szolgálatok.
   2.   FEJEZET
   Segítségnyújtás megkeresés alapján
   12. cikk
   Adatkérés
   (1)   A megkereső Szerződő Fél hatóságának kérésére a megkeresett Szerződő Fél hatósága e megállapodás keretei között közöl minden olyan, a hatóság rendelkezésére vagy ugyanazon Szerződő Fél egyéb hatóságainak rendelkezésére álló információt, amely lehetővé teszi, hogy a megkereső Fél megelőzze, felderítse és megbüntesse a megállapodásban meghatározott jogsértéseket, vagy amely az adótartozások behajtásához szükséges. A megkeresett Szerződő Fél hatósága megteszi a vonatkozó információk megszerzéséhez szükséges közigazgatási adatgyűjtést.
   (2)   A közölt információkhoz mellékelni kell azokat, a megkeresett Szerződő Fél hatóságainak birtokában lévő, vagy általuk az adatkérés teljesítése érdekében kidolgozott vagy beszerzett jelentéseket és egyéb dokumentumokat, vagy ezek hitelesített másolatát vagy kivonatát, amelyeken az átadott információk alapulnak.
   (3)   A megkereső Szerződő Fél hatósága és a megkeresett Szerződő Fél hatósága között létrejött megállapodás alapján, és az utóbbi által adott részletes utasításoknak megfelelően, a megkereső Szerződő Fél által erre felhatalmazott tisztviselők a megkeresett Szerződő Fél hatóságainak hivatalában hozzáférhetnek az e Szerződő Fél birtokában lévő, az (1) bekezdésben meghatározott, e megállapodás hatálya alá tartozó egyes jogellenes tevékenységekre vonatkozó dokumentumokhoz és adatokhoz. Ezek a tisztviselők jogosultak arra, hogy az említett dokumentációról másolatot készítsenek.
   13. cikk
   Megfigyelés iránti megkeresés
   A megkeresett Szerződő Fél hatósága a megkereső Szerződő Fél hatóságának kérésére a lehető legnagyobb mértékben megfigyeli a 2. cikkben említett szabályokat sértő árukereskedelmet. A megfigyelés kiterjedhet azokra a személyekre, akikről alapos okkal feltételezhető, hogy ilyen jogellenes cselekményekben részt vettek vagy részt vesznek, vagy azok elkövetésére irányuló előkészületi cselekményt követnek el, továbbá az ilyen tevékenységekkel kapcsolatos helyszínre, szállítóeszközökre és árukra.
   14. cikk
   Értesítés és postai úton történő kézbesítés
   (1)   A megkeresett Szerződő Fél hatósága a megkereső Szerződő Fél hatóságának kérésére a megkeresett Szerződő Fél nemzeti jogszabályai rendelkezéseinek megfelelően értesíti vagy értesítteti a címzettet az e megállapodás alkalmazási körében a megkereső Szerződő Fél illetékes hatóságai által hozott intézkedésről vagy határozatról.
   (2)   Az értesítés iránti megkereséshez – amelyen fel kell tüntetni a közlendő intézkedés vagy határozat tárgyát – csatolni kell a megkeresett Szerződő Fél (egyik) hivatalos nyelvén vagy e Szerződő Fél számára elfogadható nyelven készített fordítást.
   (3)   Az értesítéseket és az információk és dokumentumok szolgáltatására vonatkozó kérelmeket a Szerződő Felek közvetlenül, postai úton küldhetik el a 2. cikk (1) bekezdése a) pontjának harmadik és negyedik francia bekezdésében említett, a másik Szerződő Fél területén tartózkodó gazdasági szereplőknek.
   E személyek azon szabályok és megállapodások által előírt formában válaszolhatnak a közlésekre és bocsáthatják rendelkezésre a vonatkozó információt és dokumentumokat, amelyek alapján a pénzeszközöket odaítélték.
   15. cikk
   Vizsgálat iránti megkeresés
   (1)   A megkeresett Szerződő Fél hatósága a megkereső Szerződő Fél hatóságának kérésére elvégzi vagy elvégezteti az e megállapodásban jogellenes tevékenységként meghatározott cselekményekre vagy magatartásokra, illetve a megkereső Szerződő Fél részéről jogellenes tevékenység alapos gyanúját keltő cselekményekre vagy magatartásokra vonatkozó szükséges vizsgálatokat.
   (2)   A megkeresett Szerződő Fél minden, a saját jogrendszere alapján rendelkezésére álló vizsgálati eszközt igénybe vesz, amelyeket a saját nevében vagy egy másik hazai hatóság kérésére folytatott vizsgálathoz igénybe venne, beleértve az igazságügyi hatóság eljárását, illetve amennyiben szükséges, annak felhatalmazását.
   Ez a rendelkezés nem érinti a gazdasági szereplőknek a 17. cikkben foglalt együttműködési kötelezettségét.
   A megkeresett Szerződő Fél hatósága vizsgálatai eredményét ismerteti a megkereső Szerződő Fél hatóságával. A 12. cikk (2) bekezdését értelemszerűen kell alkalmazni.
   (3)   A megkeresett Szerződő Fél hatósága a segítségnyújtást minden, a segítségnyújtás iránti megkeresés tárgyával nyilvánvaló kapcsolatban álló körülményre, tárgyra és személyre kiterjeszti, anélkül, hogy kiegészítő megkeresésre lenne szükség. Kétség esetén a megkeresett Szerződő Fél hatósága előbb kapcsolatba lép a megkereső Szerződő Fél hatóságával.
   16. cikk
   A megkereső Szerződő Fél hatósága által felhatalmazott tisztviselők jelenléte
   (1)   A megkereső Szerződő Fél hatósága és a megkeresett Szerződő Fél hatósága között létrejött megállapodás alapján a megkereső Szerződő Fél által felhatalmazott tisztviselők jelen lehetnek az előző cikkben említett vizsgálatoknál. A tisztviselők jelenléte nincs a vizsgálat által érintett személy vagy gazdasági szereplő beleegyezéséhez kötve.
   (2)   A megkeresett Szerződő Fél hatóságának tisztviselői minden esetben biztosítják a vizsgálatok lefolytatását. A megkereső Szerződő Fél tisztviselői a megkeresett Szerződő Fél hatósága tisztviselőinek hatáskörében saját kezdeményezésükre nem járhatnak el.
   Ugyanakkor – a megkeresett Szerződő Fél hatósága tisztviselőinek közvetítésével és kizárólag a folyamatban lévő vizsgálat céljából – ugyanazon helyiségekbe léphetnek be, illetve ugyanazokhoz a dokumentumokhoz juthatnak hozzá, mint a megkeresett Szerződő Fél hatóságának tisztviselői.
   (3)   A felhatalmazást feltételekhez lehet kötni.
   (4)   A megkereső Szerződő Fél hatósága a tudomására hozott információkat a végrehajtásra vonatkozó iratok átadásának engedélyezése előtt bizonyítékként nem használhatja fel.
   17. cikk
   Együttműködési kötelesség
   A gazdasági szereplők kötelesek együttműködni az igazgatási segítségnyújtás végrehajtásában, és lehetővé tenni, hogy a tisztviselők beléphessenek helyiségeikbe, illetve hozzáférjenek szállítóeszközeikhez és dokumentációjukhoz, és megadnak minden vonatkozó információt.
   18. cikk
   A segítségnyújtás iránti megkeresés formája és tartalma
   (1)   A segítségnyújtás iránti megkeresést írásban kell benyújtani. A megkereséshez csatolni kell a teljesítéséhez szükséges dokumentumokat.
   Sürgős esetekben szóbeli megkeresés is elfogadható, de azt a lehető legrövidebb időn belül írásban meg kell erősíteni.
   (2)   A megkeresésnek tartalmaznia kell a következő információkat:

               a)

               a megkereső hatóság;

               b)

               a kért intézkedés;

               c)

               a megkeresés tárgya és indokolása;

               d)

               a vonatkozó törvényi, rendeleti és egyéb jogszabályi rendelkezések;

               e)

               a vizsgálat tárgyát képező természetes vagy jogi személyekre vonatkozó lehető legpontosabb és legrészletesebb megjelölések;

               f)

               a 14. cikkben említett esetek kivételével, a tényállás és a már lefolytatott vizsgálatok összefoglalása.

         (3)   A megkeresést a megkeresett Szerződő Fél (egyik) hivatalos nyelvén, vagy a számára elfogadható nyelven kell benyújtani.
   (4)   A pontatlan vagy hiányos megkereséseket ki lehet javítani, vagy ki lehet egészíteni. A megkeresés teljesítéséhez szükséges intézkedéseket időközben meg lehet kezdeni.
   19. cikk
   Az információ felhasználása
   (1)   A megszerzett információk kizárólag e jegyzőkönyv céljai érdekében használhatók fel. Abban az esetben, amikor a Szerződő Felek egyike egy ilyen információt más célra kíván felhasználni, előtte az információt kiadó hatóság írásos beleegyezését kéri. Az ilyen felhasználás az adott hatóság által megállapított korlátozás alá esik.
   (2)   Az (1) bekezdés nem ellentétes az információknak a segítségnyújtás iránti megkeresésben meghatározott jogszabályok megsértése miatt bírósági vagy közigazgatási eljárás során történő felhasználásával, amennyiben ezekhez az eljárásokhoz hasonló segélynyújtást lehetne igénybe venni. Az információkat szolgáltató Szerződő Fél illetékes hatóságát az információ ilyen jellegű felhasználásáról haladéktalanul értesíteni kell.
   (3)   A Szerződő Felek az e megállapodás rendelkezéseivel összhangban kapott információkra és a megvizsgált dokumentumokra jegyzőkönyveikben, jelentéseikben és tanúvallomásaikban, illetve a nyomozás és a bírósági eljárások során bizonyítékként hivatkozhatnak.
   3.   FEJEZET
   Önkéntes segítségnyújtás
   20. cikk
   Önkéntes segítségnyújtás
   (1)   Az előző fejezetben meghatározott együttműködési formák egy másik Szerződő Fél előzetes megkeresése nélkül is létrejöhetnek.
   (2)   Az információkat adó Szerződő Fél hatósága a nemzeti jogszabályoknak megfelelően az információknak a címzett Szerződő Fél hatósága által történő felhasználását feltételekhez kötheti.
   (3)   Ezek a feltételek minden Szerződő Fél hatóságára nézve kötelezőek.
   4.   FEJEZET
   Az együttműködés különös formái
   21. cikk
   Közös műveletek
   (1)   Amennyiben az áruk behozatala, azok kivitele és továbbítása során az ügyletek mértéke és annak a vonatkozó adókra és támogatások mértékében megtestesülő kockázata a Szerződő Felek költségvetésére nézve jelentős veszteségek forrásává válhat, a Felek megállapodhatnak abban, hogy az e megállapodás hatálya alá tartozó jogellenes tevékenységek megelőzése és üldözése érdekében közös, határokon átnyúló műveleteket folytatnak.
   (2)   A határokon átnyúló műveletek koordinálása és megtervezése a központi szolgálat vagy az általa kijelölt hivatal hatáskörébe tartozik.
   22. cikk
   Közös különleges nyomozócsoportok
   (1)   Több Szerződő Fél hatóságai kölcsönös megállapodás alapján az egyik Szerződő Fél területén működő közös különleges nyomozócsoportot hozhatnak létre.
   (2)   A közös nyomozócsoport folytatja le a különösen bonyolult, jelentős eszközök igénybevételével járó nyomozásokat, és koordinálja a közös tevékenységeket.
   (3)   Az ilyen csoportokban való részvétel az abban részt vevő Szerződő Felek hatóságát nem hatalmazza fel a beavatkozásra annak a Szerződő Félnek a területén, ahol a vizsgálatot folytatják.
   23. cikk
   Összekötő tisztviselők
   (1)   Az igazgatási segítségnyújtás végrehajtására nyújtott kölcsönös támogatás érdekében a Szerződő Felek illetékes hatóságai megállapodhatnak arról, hogy határozott vagy határozatlan időszakra az egyik Szerződő Fél összekötő tisztviselőket rendel ki egy másik Szerződő Fél illetékes hatóságához.
   (2)   Az összekötő tisztviselők feladata a véleményezés és a segítségnyújtás. A tisztviselők a fogadó Szerződő Fél területén való önálló beavatkozásra nem jogosultak. A Szerződő Felek illetékes hatóságainak hozzájárulásával vagy kérelmére az összekötő tisztviselők a következő feladatokat láthatják el:

               a)

               az információcsere előmozdítása és gyorsítás;

               b)

               segítségnyújtás a nyomozáshoz;

               c)

               részvétel a segítségnyújtás iránti kérelmek feldolgozásában;

               d)

               tanácsadás és segítségnyújtás a fogadó ország részére a határokon átnyúló műveletek előkészítése és végrehajtása során;

               e)

               minden olyan egyéb feladat, amelyről a Szerződő Felek egymás között megállapodnak.

         (3)   A részleteket a Szerződő Felek illetékes hatóságai közös megállapodással állapítják meg.
   (4)   Az összekötő tisztviselők egy vagy több Szerződő Fél érdekeit képviselhetik.
   5.   FEJEZET
   Követelések behajtása
   24. cikk
   Követelések behajtása
   (1)   A megkereső Szerződő Fél kérésére a megkeresett Szerződő Fél az e megállapodás alkalmazási körébe tartozó követeléseket saját követeléseiként hajtja be.
   (2)   A követelés behajtására irányuló megkereséshez mellékelni kell a megkereső Szerződő Fél által kibocsátott, a követelés behajtásának végrehajtását lehetővé tevő okmány hivatalos példányát vagy hiteles másolatát és – szükség esetén – egyéb, a behajtáshoz szükséges dokumentumok hiteles másolatát is.
   (3)   A megkeresett Szerződő Fél meghozza a követelés behajtásának biztosításához szükséges elővigyázatossági intézkedéseket.
   (4)   A megkeresett Szerződő Fél hatósága a behajtott követelés összegét átutalja a megkereső Szerződő Fél hatóságának. A megkereső Szerződő Féllel történt megállapodás alapján az összegből levonhatja a kapcsolódó ügyintézési költségeket.
   (5)   Az (1) bekezdés sérelme nélkül a behajtandó követelések nem feltétlenül élvezik ugyanazokat a kiváltságokat, mint a megkeresett Szerződő Fél országában keletkezett hasonló követelések.
   III.   CÍM
   KÖLCSÖNÖS JOGSEGÉLY
   25. cikk
   Egyéb megállapodásokhoz való viszony
   (1)   Az e címben meghatározott rendelkezések célja a kölcsönös bűnügyi jogsegélyről szóló, 1959. április 20-i európai egyezmény, valamint a pénzmosásról, a bűncselekményből származó dolgok felkutatásáról, lefoglalásáról és elkobzásáról szóló, 1990. november 8-i egyezmény kiegészítése és azok alkalmazásának megkönnyítése a Szerződő Felek között.
   (2)   E címben meghatározott rendelkezések a két- vagy többoldalú megállapodásokon alapuló kedvezőbb rendelkezéseket nem érintik.
   26. cikk
   Egyéb eljárások, amelyekhez kölcsönös jogsegély nyújtható
   (1)   Kölcsönös jogsegély nyújtására a következő esetekben is sor kerülhet:

               a)

               a közigazgatási hatóságok által indított eljárásokban olyan cselekmények miatt, amelyek az egyik vagy mindkét Szerződő Fél nemzeti jogszabályai alapján szabálysértésként büntetendők, ha a határozat ellen büntetőügyekben is hatáskörrel rendelkező bíróság előtt van helye jogorvoslatnak;

               b)

               a büntetőeljáráshoz kapcsolódó polgári jogi igények tekintetében, amennyiben a büntetőbíróság még nem hozott végleges határozatot a büntetőeljárásban;

               c)

               olyan cselekmények vagy jogsértések tekintetében, amelyért a megkereső Szerződő Fél államában jogi személy vonható felelősségre.

         (2)   Kölcsönös jogsegély a bűncselekményekből származó eszközök és dolgok lefoglalására és elkobzására irányuló nyomozások és eljárások esetében is nyújtható.
   27. cikk
   A megkeresések továbbítása
   (1)   A megkereső Szerződő Fél megkeresésének teljesítése érdekében az e cím értelmében előterjesztett megkereséseket a megkereső Szerződő Fél hatósága továbbítja akár a megkeresett Szerződő Fél egy illetékes központi hatóságán keresztül, akár közvetlenül az illetékes Szerződő Fél hatóságának. A megkereső Szerződő Fél és adott esetben a megkeresett Szerződő Fél hatósága a megkeresés másolatát tájékoztatás céljából megküldi saját központi hatóságának.
   (2)   A megkereséssel vagy annak végrehajtásával kapcsolatos valamennyi iratot hasonló módon lehet továbbítani. Az iratokat, vagy legalább annak másolatát, közvetlenül a megkereső Szerződő Fél hatóságának kell továbbítani.
   (3)   Amennyiben a Szerződő Fél megkeresést kézhez kapó hatósága a jogsegély nyújtására nem illetékes, a megkeresést haladéktalanul továbbítja az illetékes hatóságnak.
   (4)   A hibás vagy hiányos megkereséseket abban a mértékben, amennyiben tartalmazzák a végrehajtásukhoz szükséges lényeges elemeket, a megkereső Szerződő Fél hatósága által elvégzett utólagos pótlás lehetőségének fenntartása mellett teljesítik. A megkeresett Szerződő Fél hatósága értesíti a megkereső Szerződő Fél hatóságát a hiányosságokról, és azok orvoslására határidőt állapít meg.
   A megkeresett Szerződő Fél hatósága haladéktalanul továbbít a megkereső Szerződő Fél hatóságának minden olyan egyéb információt, amely lehetővé teszi a megkeresés kiegészítését vagy más intézkedésekre történő kiterjesztését.
   (5)   A 44. cikk (2) bekezdésében meghatározott értesítéssel egyidejűleg a Szerződő Felek közlik, hogy e cikk alkalmazásában melyek az illetékes központi hatóságok.
   28. cikk
   Postai úton történő kézbesítés
   (1)   A Szerződő Felek általában közvetlenül, postai úton küldik meg az e megállapodásban meghatározott jogellenes tevékenységekkel kapcsolatos eljárási iratokat azoknak a személyeknek, akik egy másik Szerződő Fél területén tartózkodnak.
   (2)   Amennyiben az iratokat kiállító Szerződő Fél előtt ismert, vagy okkal feltételezhető, hogy a címzett kizárólag egy másik nyelven ért, az iratok, vagy legalább azok legfontosabb részeinek e másik nyelven készült fordítását is mellékelni kell.
   (3)   A kiküldő Szerződő Fél hatósága értesíti a címzettet, hogy hatósága a másik Szerződő Fél területén semmiféle kényszerítő vagy büntető intézkedést közvetlenül nem hozhat meg.
   (4)   Minden eljárási irathoz mellékelni kell egy tájékoztatót, amelyből kitűnik, hogy a címzett az irattal kapcsolatos jogairól és kötelezettségeiről a kiállító hatóságtól kaphat felvilágosítást.
   29. cikk
   Ideiglenes intézkedések
   (1)   Amennyiben a jogsegélynyújtás iránti megkeresés nem tűnik nyilvánvalóan elfogadhatatlannak, a megkeresett Szerződő Fél illetékes hatósága a nemzeti jogszabályai által megszabott korlátokon és saját erre vonatkozó illetékessége határain belül, valamint a megkereső Szerződő Fél kérésére, elrendeli a fennálló helyzet fenntartásához, a veszélyeztetett jogi érdekek védelméhez vagy a bizonyítékok megőrzéséhez szükséges ideiglenes intézkedéseket.
   (2)   El lehet rendelni a jogsegély iránti megkeresés tárgyát képező, bűncselekményekből származó eszközök és dolgok előzetes befagyasztását, illetve lefoglalását. Amennyiben egy bűncselekményből származó dolog részben vagy egészében már nem létezik, ugyanezeket az intézkedéseket kell elrendelni a megkeresett Szerződő Fél területén található azon javakra nézve, amelyek értéke megfelel a kérdéses dolog értékének.
   30. cikk
   A megkereső Szerződő Fél hatóságainak jelenléte
   (1)   A megkereső Szerződő Fél kérésére a megkeresett Szerződő Fél felhatalmazza a másik Fél hatóságainak képviselőit arra, hogy részt vegyenek a kölcsönös jogsegély iránti megkeresés teljesítésében. A hatóságok jelenléte nincs az intézkedésben érintett személy beleegyezéséhez kötve.
   A felhatalmazást feltételekhez lehet kötni.
   (2)   A jelenlévő személyek – a megkeresett Szerződő Fél hatósága tisztviselőinek közvetítésével és kizárólag a kölcsönös jogsegély teljesítése céljából – ugyanazon helyiségekbe léphetnek be, illetve ugyanazokhoz a dokumentumokhoz juthatnak hozzá, mint a megkeresett Szerződő Fél hatóságának tisztviselői. Felhatalmazásuk különösen arra terjedhet ki, hogy kérdéseket tegyenek fel vagy javasoljanak, illetve bizonyítási eljárásokat indítványozzanak.
   (3)   E jelenlét nem eredményezheti a tényeknek – a jogi titoktartás vagy az érintett személy jogainak megsértésével – az előző bekezdések értelmében felhatalmazott személyektől eltérő személyek számára történő felfedését. A megkereső Szerződő Fél hatóságának tudomására hozott információt kizárólag a végrehajtással kapcsolatos iratok átadásáról szóló határozat jogerőre emelkedését követően lehet bizonyítékként felhasználni.
   31. cikk
   Házkutatás és lefoglalás
   (1)   A Szerződő Felek a házkutatásra vagy lefoglalásra irányuló jogsegély iránti megkeresés elfogadhatóságát kizárólag a következő feltételekhez köthetik:

               a)

               a jogsegély iránti megkeresés alapjául szolgáló cselekmény mindkét Szerződő Fél jogszabályai alapján szabadságvesztéssel vagy olyan szabadságelvonással járó intézkedéssel büntetendő, amelynek maximális időtartama legalább hat hónap, vagy az egyik Szerződő Fél jogszabályai alapján ugyanilyen büntetéssel és a másik Szerződő Fél jogszabályai alapján közigazgatási hatóságok hatáskörébe tartozó szabálysértésként büntetendő, amelyek határozata ellen jogorvoslatnak van helye büntetőügyekben is hatáskörrel rendelkező bíróság előtt;

               b)

               a jogsegély iránti megkeresés végrehajtása összeegyeztethető a megkeresett Szerződő Fél jogszabályaival.

         (2)   Az e megállapodás hatálya alá tartozó pénzmosás cselekményei miatt elrendelt házkutatás és lefoglalás iránti megkeresés is elfogadható, azzal a feltétellel, hogy az alapbűncselekmény mindkét Szerződő Fél jogszabályai szerint szabadságvesztéssel vagy olyan szabadságelvonással járó intézkedéssel büntetendő, amelynek maximális időtartama a hat hónapot meghaladja.
   32. cikk
   Banki és pénzügyi információ kérése
   (1)   Amennyiben a 31. cikkben meghatározott feltételek teljesülnek, a megkeresett Szerződő Fél teljesíti a banki és pénzügyi információ megszerzésére és átadására vonatkozó jogsegély iránti megkeresést, beleértve:

               a)

               a területén található bankokban a vizsgálat alatt álló személyek által nyitott bankszámlák azonosítását és az ezekre vonatkozó információt, mindazon számlák esetében, amelyeknek e személyek tulajdonosai, meghatalmazottjai vagy azok fölött rendelkeznek.

               b)

               egy vagy több bankszámláról, bankszámlára vagy bankszámlán keresztül, vagy egy meghatározott időszakban meghatározott személyek által végrehajtott banki tranzakciók és műveletek azonosítását és az azokra vonatkozó valamennyi információt.

         (2)   A megkeresett Szerződő Fél a hasonló, belső esetekre vonatkozó büntetőeljárási hatáskörének keretein belül egy meghatározott időszakra elrendelheti az egy vagy több bankszámláról, bankszámlára vagy bankszámlán keresztül, vagy meghatározott személyek által végrehajtott banki műveletek felügyeletét, és az eredményeknek a megkereső Szerződő Féllel történő közlését. A tranzakciók felügyeletére és az eredmények közlésére vonatkozó döntést minden egyes esetben a megkeresett Szerződő Fél illetékes hatóságai hozzák meg, összhangban e Szerződő Fél nemzeti jogszabályaival. A felügyeletre vonatkozó gyakorlati szabályok a megkereső és a megkeresett Szerződő Felek illetékes hatóságai között létrejött megállapodás tárgyát képezik.
   (3)   Minden Szerződő Fél meghozza a szükséges intézkedéseket arra vonatkozóan, hogy a pénzügyi intézmények se az érintett ügyfélnek, se bármely harmadik személynek ne hozzák tudomására, hogy a megkereső Szerződő Fél kérésére intézkedéseket hajtanak végre, vagy hogy nyomozás van folyamatban, legalább egy meghatározott időtartamon belül, amely szükséges ahhoz, hogy a vizsgálat eredményeit ez ne veszélyeztesse.
   (4)   A megkeresést kibocsátó Szerződő Fél hatósága:

               a)

               megjelöli azokat az okokat, amelyek miatt úgy ítéli meg, hogy a kért információk alapvető jelentőségűek lehetnek a jogsértésre irányuló nyomozás szempontjából;

               b)

               pontosítja azokat az okokat, amelyek miatt feltételezi, hogy a kérdéses bankszámlákat a megkeresett Szerződő Fél területén található bankok kezelik, és a rendelkezésére álló valószínűsítő körülményeknek megfelelően közli, hogy melyek lehetnek az érintett pénzintézetek;

               c)

               közöl minden olyan információt, amely megkönnyítheti a megkeresés teljesítését.

         (5)   Egy Szerződő Fél a banktitokra való hivatkozással nem utasíthatja vissza az együttműködést egy másik Szerződő Féltől származó, jogsegély iránti megkereséssel kapcsolatban.
   33. cikk
   Ellenőrzött szállítások
   (1)   A megkeresett Szerződő Fél illetékes hatósága kötelezettséget vállal arra, hogy a megkereső Szerződő Fél hatóságának kérésére, a kiadatási bűncselekmények nyomozásának keretében saját területén ellenőrzött szállításokat engedélyez.
   (2)   Az ellenőrzött szállítások végrehajtására vonatkozó döntést minden egyes esetben a megkeresett Szerződő Fél illetékes hatósága saját nemzeti jogára figyelemmel hozza meg.
   (3)   Az ellenőrzött szállításokat a megkeresett Szerződő Fél jogszabályaiban meghatározott eljárásokkal összhangban folytatják le. A művelet során az intézkedési, irányítási és ellenőrzési hatáskört a megkeresett Szerződő Fél illetékes hatóságai gyakorolják.
   34. cikk
   Elkobzás vagy visszaszolgáltatás céljából történő rendelkezésre bocsátás
   (1)   A megkereső Szerződő Fél kérésére megelőző intézkedésként lefoglalt tárgyakat, iratokat, pénzeszközöket vagy egyéb értékeket elkobzás vagy a jogutódnak történő visszaszolgáltatás céljából rendelkezésére lehet bocsátani.
   (2)   A megkeresett Szerződő Fél nem utasíthatja vissza ezek rendelkezésre bocsátását azzal az indokkal, hogy e pénzeszközök adó- illetve vámtartozásnak felelnek meg.
   (3)   Ez jóhiszemű harmadik személyek e tárgyakra vonatkozóan érvényesített jogait nem sértheti.
   35. cikk
   A jogsegély meggyorsítása
   (1)   A megkeresett Szerződő Fél hatósága a jogsegély iránti megkeresést a lehető legrövidebb időn belül teljesíti, a megkereső tagállam által megadott eljárási és egyéb határidők lehető legnagyobb mértékű figyelembevételével. A megkereső Szerződő Fél hatósága megindokolja az általa meghatározott határidőket.
   (2)   Abban az esetben, ha a megkeresést nem vagy nem teljes mértékben lehet a megkereső Szerződő Fél elvárásainak megfelelő módon teljesíteni, a megkeresett Szerződő Fél illetékes hatóságai kötelesek erről haladéktalanul tájékoztatni a megkeresett Szerződő Fél illetékes hatóságait, és egyúttal közölni azokat a feltételeket, amelyekkel a megkeresést teljesíteni lehet. A megkereső és a megkeresett Szerződő Fél illetékes hatóságai utólag is megállapodhatnak a megkeresés tárgyában való további intézkedések megtételéről, amelyeket adott esetben a fent említett feltételek betartásától tesznek függővé.
   Abban az esetben, ha előre látható, hogy a megkereső Szerződő Fél által a megkeresés teljesítésére meghatározott határidő nem tartható, és ha az (1) bekezdés második mondatában említett indokolás kifejezetten arra utal, hogy minden késedelem súlyosan hátráltatná a megkereső Szerződő Félnél folyamatban lévő eljárást, a megkeresett Szerződő Fél hatóságai haladéktalanul jelzik a megkeresés teljesítéséhez előreláthatólag szükséges időtartamot. A megkereső Szerződő Fél hatóságai haladéktalanul közlik, hogy ilyen körülmények között is fenntartják-e a megkeresést. A megkereső és a megkeresett Szerződő Fél hatóságai utólag megállapodhatnak a megkeresés teljesítésének további menetéről.
   36. cikk
   Az információk és bizonyítékok felhasználása
   A kölcsönös jogsegély keretében átadott információk és bizonyítékok a jogsegély által érintett eljárás céljain kívül a következő esetekben is felhasználhatók:

               a)

               a megkereső Szerződő Fél által folytatott olyan büntetőeljárásban, amely a teljesített jogsegély tárgyát képező bűncselekmény elkövetésében szintén részt vett egyéb személyek ellen folyik;

               b)

               amennyiben a megkeresés alapját képező cselekmények egyéb olyan jogsértésnek minősülnek, amelyre szintén nyújtható jogsegély;

               c)

               a bűncselekmények eszközeinek és azokból származó dolgok elkobzására irányuló eljárásokban, amelyre szintén nyújtható jogsegély, valamint a jogsegély tárgyát képező cselekményekből származó teljes kártérítésre vonatkozó eljárásokban.

         37. cikk
   Megkeresés nélküli átadás
   (1)   Nemzeti jogszabályaik és hatáskörük keretein belül egy Szerződő Fél illetékes hatósága erre irányuló megkeresés nélkül is átadhat információt és bizonyítékokat egy másik Szerződő Fél hatóságainak, amennyiben úgy ítéli meg, hogy azok hasznosak lehetnek a címzett Szerződő Fél hatósága számára ahhoz, hogy nyomozást vagy eljárást indítson vagy folytasson, vagy ha azok alapján az illető hatóság kölcsönös jogsegély iránti megkeresést terjeszthet elő.
   (2)   Az információt és a bizonyítékokat átadó Szerződő Fél hatósága, nemzeti jogszabályainak megfelelően, az információknak és a bizonyítékoknak a címzett Szerződő Fél hatósága által történő felhasználását feltételekhez kötheti.
   (3)   E feltételek valamennyi Szerződő Fél hatóságát kötik.
   38. cikk
   A megkeresett Szerződő Fél által folytatott eljárások
   A jogsegély iránti megkeresés nem sérti a megkereső Szerződő Fél azon jogait, amelyek a megkeresett Szerződő Fél hatóságai előtt kezdeményezett belső büntetőeljárásra vonatkozó magánvádlói minőségéhez fűződnek.
   IV.   CÍM
   ZÁRÓ RENDELKEZÉSEK
   39. cikk
   Vegyes bizottság
   (1)   A Szerződő Felek képviselőikből álló, e megállapodás megfelelő alkalmazásáért felelős vegyes bizottságot hoznak létre. A vegyes bizottság e célból ajánlásokat tesz, és a megállapodásban meghatározott esetekben határozatokat hoz. A bizottság határozatait közös megegyezéssel hozza meg.
   (2)   A vegyes bizottság megállapítja belső szabályzatát, amely egyéb rendelkezések mellett az ülések összehívásának és az elnök jelölésének módját, valamint az elnök megbízatásának meghatározását is tartalmazza.
   (3)   A vegyes bizottság szükség szerint, de legalább évente egyszer ülésezik. Az ülések összehívását bármelyik Szerződő Fél kezdeményezheti.
   (4)   A vegyes bizottság dönthet bármely munkacsoport vagy szakértői csoport létrehozásáról, amely feladatai végrehajtásában segítségére lehet.
   40. cikk
   Vitarendezés
   (1)   Bármely Szerződő Fél a vegyes bizottság elé terjeszthet az e megállapodás értelmezésére vagy alkalmazására vonatkozó jogvitát, különösen, ha úgy ítéli meg, hogy egy másik Szerződő Fél a hozzá intézett együttműködésre irányuló megkeresésének ismételten nem tesz eleget.
   (2)   A vegyes bizottság törekszik arra, hogy a vitát a lehető legrövidebb határidőn belül rendezze. A vegyes bizottság tudomására kell hozni minden olyan információt, amely a helyzet alapos vizsgálatát elősegítheti, és elfogadható megoldáshoz vezet. A vegyes bizottság minden lehetőséget megvizsgál a megállapodásban foglaltak megfelelő érvényesülése érdekében.
   41. cikk
   Viszonosság
   (1)   Amennyiben a megkereső Szerződő Fél hasonló esetekben ismételten elutasítja az együttműködésre irányuló megkeresések teljesítését, a megkeresett Szerződő Fél hatósága az együttműködésre vonatkozó megkeresést visszautasíthatja.
   (2)   Az együttműködésre vonatkozó megkeresés viszonossági alapon történő visszautasítását megelőzően a vegyes bizottságot tájékoztatni kell, hogy a bizottság az üggyel kapcsolatban véleményt nyilváníthasson.
   42. cikk
   Felülvizsgálat
   Amennyiben egy Szerződő Fél felül kívánja vizsgálni a megállapodást, erre vonatkozóan javaslatot terjeszt a vegyes bizottság elé, amely többek között tárgyalások megkezdésére vonatkozó ajánlásokat tehet.
   43. cikk
   Területi hatály
   E megállapodást alkalmazni kell egyrészről a Svájci Államszövetségre, másrészről a szerződésben meghatározott feltételek mellett az Európai Közösséget létrehozó szerződés hatálya alá tartozó területekre.
   44. cikk
   Hatálybalépés
   (1)   Ez a megállapodás határozatlan időre jön létre.
   (2)   Ezt a megállapodást a Szerződő Felek saját eljárásaiknak megfelelően megerősítik, illetve jóváhagyják. E megállapodás az utolsó megerősítés, illetve jóváhagyás megtörténtéről szóló okmányok kicserélése utáni második hónapot követő első napon lép hatályba.
   (3)   E megállapodás hatálybalépésének időpontjáig, a (2) bekezdésben meghatározott értesítés alkalmával vagy bármely későbbi időpontban bármely Szerződő Fél úgy nyilatkozhat, hogy a megállapodás alkalmazható minden olyan Szerződő Féllel való kapcsolataira, amely hasonló nyilatkozatot tett. E nyilatkozatok az értesítést követő kilencvenedik napon lépnek hatályba.
   45. cikk
   Felmondás
   A megállapodást akár az Európai Közösség, akár a Svájci Államközösség a másik félnek küldött írásbeli értesítéssel felmondhatja. A felmondás az értesítés kézhezvételének napjától számított hat hónap elteltével válik hatályossá.
   46. cikk
   Időbeli hatály
   E megállapodás rendelkezései az aláírás napját legalább hat hónappal követően elkövetett jogellenes tevékenységekre vonatkozó megkeresésekre alkalmazhatók.
   47. cikk
   A megállapodás kiterjesztése az EU új tagállamaira
   (1)   Minden olyan állam, amely az Európai Unió tagállamává válik, a Szerződő Felek írásbeli értesítését követően e megállapodás Szerződő Felévé válhat.
   (2)   A megállapodásnak az új tagállam nyelvén az Európai Unió Tanács által megállapított szövegét az Európai Közösség és a Svájci Államközösség levélváltása alapján hitelesítik. Ez a szöveg a 48. cikk szerinti hiteles szövegnek számít.
   (3)   Ez a megállapodás minden új csatlakozó tagállamra nézve a csatlakozására vonatkozó okirattal történő értesítés napjától számított kilencvenedik napon, vagy amennyiben a megállapodás a kilencven nap elteltével még nem lépett hatályba, a megállapodás hatálybalépésének napján lép hatályba.
   (4)   Amennyiben e megállapodás a csatlakozási okirat közlésekor még nem lépett hatályba, az újonnan csatlakozó tagállamokra a 44. cikk (3) bekezdését kell alkalmazni.
   48. cikk
   Nyelvek
   (1)   Ez a megállapodás két eredeti példányban, angol, cseh, észt, dán, finn, francia, görög, holland, lengyel, lett, litván, magyar, német, olasz, portugál, spanyol, svéd, szlovák és szlovén nyelven készült, amely szövegek mindegyike egyaránt hiteles.
   (2)   E megállapodás máltai nyelvi változatát a Szerződő Felek levélváltás útján hitelesítik. E nyelvi változat az (1) bekezdésben említettekkel megegyezően hiteles.

      FENTIEK HITELÉÜL az alulírott meghatalmazottak aláírták ezt a megállapodást.
      Hecho en Luxemburgo, el veintiseis de octubre del dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty sixth day of October in the year two thousand and four.
      Fait à Luxembourg, le vingt six octobre deux mille quatre.
      Fatto a Lussembourgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer negyedik év október huszonhatodik napján.
      Magħmul fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwutysięcznego czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovinskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera


title: 2014/517/EU: A Tanács határozata ( 2014. április 14. ) az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

text:
               6.8.2014

               HU

               Az Európai Unió Hivatalos Lapja

               L 233/1

         A TANÁCS HATÁROZATA
   (2014. április 14.)
   az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

      (2014/517/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (5) bekezdésével és 218. cikke (8) bekezdésének második albekezdésével,
   tekintettel a Horvát Köztársaság csatlakozási okmányára és különösen annak 6. cikke (2) bekezdésének második albekezdésésére,
   tekintettel az Európai Bizottság javaslatára,
   mivel:

               (1)

               2012. szeptember 24-én a Tanács felhatalmazta a Bizottságot, hogy az Unió és tagállamai, valamint a Horvát Köztársaság nevében tárgyalásokat kezdjen a Szerb Köztársasággal az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) megkötéséről.

               (2)

               E tárgyalások sikeresen lezárultak és a jegyzőkönyvet 2013. december 10-én parafálták.

               (3)

               A jegyzőkönyvet későbbi időpontban történő megkötésére is figyelemmel az Unió és tagállamai nevében alá kell írni.

               (4)

               A jegyzőkönyv megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

               (5)

               A jegyzőkönyvet a megkötéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai és másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és annak tagállamia nevében történő aláírására a Tanács felhatalmazást ad, feltételezve az említett jegyzőkönyv megkötéséte.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és annak tagállamai nevében történő aláírására jogosult személy(eke)t.
   3. cikk
   A jegyzőkönyvet – annak 14. cikkével összhangban – aláírásának időpontját követő második hónap első napjától ideiglenesen alkalmazni kell a megkötéséhez szükséges eljárások befejezéséig.
   4. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         C. ASHTON


title: A Tanács (KKBP) 2015/1781 határozata (2015. október 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról

text:
               6.10.2015

               HU

               Az Európai Unió Hivatalos Lapja

               L 259/23

         A TANÁCS (KKBP) 2015/1781 HATÁROZATA
   (2015. október 5.)
   az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 5-én elfogadta a 2014/119/KKBP határozatot (1).

               (2)

               A Tanács 2015. március 5-én elfogadta a (KKBP) 2015/364 határozatot (2), amely előírja, hogy a 2014/119/KKBP határozatban szereplő korlátozó intézkedéseket tizennégy személy esetében 2016. március 6-ig, négy személy esetében pedig 2015. június 6-ig kell alkalmazni.

               (3)

               A Tanács 2015. június 5-én elfogadta a (KKBP) 2015/876 határozatot (3), amely előírta többek között azt, hogy a szóban forgó négy személy közül egy személy esetében 2015. október 6-ig meg kell hosszabbítani a korlátozó intézkedések alkalmazását és aktualizálni kell a jegyzékbevétel indokolását.

               (4)

               E személy esetében 2016. március 6-ig meg kell hosszabbítani a korlátozó intézkedések alkalmazását és aktualizálni kell a jegyzékbevétel indokolását.

               (5)

               A 2014/119/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/119/KKBP határozat 5. cikkének helyébe a következő szöveg lép:

      „5. cikk
      Ez a határozat az Európai Unió Hivatalos Lapjában való kihirdetésének napján lép hatályba.
      Ezt a határozatot 2016. március 6-ig kell alkalmazni.
      Ezt a határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, akkor azt szükség szerint meg kell újítani vagy módosítani kell.”

   2. cikk
   A 2014/119/KKBP határozat melléklete az e határozat mellékletében foglaltak szerint módosul.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2015. október 5-én.

            a Tanács részéről

            az elnök

         N. SCHMIT

      (1)  A Tanács 2014/119/KKBP határozata (2014. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról (HL L 66., 2014.3.6., 26. o.).

      (2)  A Tanács (KKBP) 2015/364 határozata (2015. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL L 62., 2015.3.6., 25. o.).

      (3)  A Tanács (KKBP) 2015/876 határozata (2015. június 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL L 142., 2015.6.6., 30. o.).

      MELLÉKLET
      A 2014/119/KKBP határozat mellékletében szereplő következő személyre vonatkozó bejegyzés helyébe az alábbi szöveg lép:

                  Név

                  Azonosító adatok

                  Indokolás

                  A jegyzékbe vétel időpontja

                  10.

                  Serhii Petrovych Kliuiev
                  (Сергiй Петрович Клюєв),
                  Serhiy Petrovych Klyuyev

                  Születési dátum: 1969. augusztus 19. Andrii Kliuiev testvére, üzletember.

                  Az ukrán hatóságok büntetőeljárást folytatnak ellene állami vagyon vagy egyéb eszközök hűtlen kezelésében való részvétel miatt. Kapcsolatban áll egy jegyzékbe vett, az ukrán hatóságok által állami vagyon vagy egyéb eszközök hűtlen kezelése miatt folytatott büntetőeljárás alatt álló személlyel (Andrii Petrovych Kliuievvel).

                  2014.3.6.